text: To brande på samme ejendom på to uger
  08 marts 2010 kl. 08.03
  Beboerne på Tegnhøjvej i Donslund ved Grindsted har været svært uheldige: Søndag udbrændte den campingvogn, de har boet i siden en brand i stuehuset for to uger siden.
  En nabo slog alarm søndag eftermiddag. Brandfolkene fik hurtigt ilden under kontrol. Der var ingen hjemme, da branden brød ud. 
  - Brandårsagen er en defekt varmeblæser, siger sektionsleder i lokalpolitiet i Billund, Carsten Ørum. 
  Branden som raserede ejendommens stuehus den 22. februar skyldtes, at nogle stearinlys antændte indboet.
  